શિક્ષણનો અભાવ એટલે બાળમજૂરીનું વધતું જતું પ્રમાણ. બાળમજૂરી કૂદકેને ભૂસકે વધતી જાય છે. સરકાર કન્યા કેળવણીને ઉત્તેજન આપી રહી છે પરંતુ હજુ ગુજરાતનાં હજારો ગામડાંઓ એવાં છે જ્યાં કન્યા કેળવણીને પૂરતો પ્રતિસાદ મળ્યો નથી. હજુ ધણાં ગામો એવાં છે જ્યાં દીકરીઓનાં શિક્ષણ પ્રત્યે રૂઢિચુસ્ત માન્યતાઓ પ્રવર્તે છે. દીકરીને પણ સુનિતા વિલિયમ્સની જેમ આકાશમાં ઊડવાનો મનસૂબો હોય છે. દીકરીઓનાં શિક્ષણ પ્રત્યે પણ ઠોસ વિચારણા થવી જ જોઈએ.સમાજમાં પ્રવર્તતી તમામ સમસ્યાનું સમાધાન એટલે શિક્ષણ.